

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS rajono savivaldybės tarybos 2024 m. birželio 27 d. sprendimo nr. t1-171 ,,dėl plungės rajono savivaldybės asmens su negalia gerovės tarybos nuostatų patvirtinimo“ pakeitimo**

2024 m. spalio 31 d. Nr. T1-245

Plungė

Vadovaudamasi Lietuvos Respublikos vietos savivaldos įstatymo 6 straipsnio 14 punktu, 15 straipsnio 2 dalies 4 punktu, Lietuvos Respublikos asmens su negalia teisių apsaugos pagrindų įstatymo 16 straipsnio 1 dalies 9 punktu, Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės asmens su negalia gerovės tarybos nuostatų, patvirtintų Plungės rajono savivaldybės tarybos 2024 m. birželio 27 d. sprendimu Nr. T1-171 „Dėl Plungės rajono savivaldybės asmens su negalia gerovės tarybos nuostatų patvirtinimo“:
   1. Pakeisti 7 punktą ir jį išdėstyti taip:

„7. Tarybos sudėtis tvirtinama Savivaldybės tarybos sprendimu, Savivaldybės tarybos kadencijos laikotarpiui.“

* 1. Papildyti 8 punktą ir jį išdėstyti taip:

„8. Tarybos personalinė sudėtis sudaroma iš 11 (vienuolikos) narių: 2 narių, deleguojamų iš Savivaldybės tarybos narių (po vieną iš Sveikatos ir socialinės apsaugos bei Švietimo, kultūros ir sporto komitetų), 4 Savivaldybės administracijos darbuotojų, Plungės socialinių paslaugų centro atstovo, 3 nevyriausybinių organizacijų, veikiančių asmenų su negalia gerovės srityje atstovų, Viešosios įstaigos Plungės bendruomenės centro atstovo. Savivaldybės taryba skiria Tarybos pirmininką.“

* 1. Pakeisti 9 punktą ir jį išdėstyti taip:

„9. Pirmasis Tarybos posėdis sušaukiamas ne vėliau kaip per 2 (du) mėnesius nuo Tarybos sudėties patvirtinimo. Per pirmąjį Tarybos posėdį, jos nariai, paprasta visų Tarybos narių dauguma, išrenka Tarybos pirmininko pavaduotoją.“

* 1. Pakeisti 11 punktą ir jį išdėstyti taip:

„11. Į Tarybos nario, kurio įgaliojimai baigėsi, vietą deleguojamas kitas asmuo ta pačia tvarka kaip ir asmuo, kurio įgaliojimai baigėsi. Tarybos sudėtis keičiama Savivaldybės tarybos sprendimu.“

* 1. Pakeisti 32 punktą ir jį išdėstyti taip:

„32. Šių Nuostatų įgyvendinimą kontroliuoja Savivaldybės meras.“

1. Pripažinti netekusiu galios Plungės rajono savivaldybės tarybos 2024 m. birželio 27 d. sprendimo Nr. T1-171 „Dėl Plungės rajono savivaldybės asmens su negalia gerovės tarybos nuostatų patvirtinimo“ 2 punktą.

Savivaldybės meras Audrius Klišonis