

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL TEIKIMO PARDUOTI ATVIRO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ stoties G. 9E, plungės MIESTE**

2024 m. spalio 31 d. Nr. T1-252

Plungė

Vadovaudamasi Lietuvos Respublikos vietos savivaldos įstatymo 3 straipsnio 3 punktu, 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 91, 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl valstybinės žemės sklypų pardavimo ir nuomos aukcionų organizavimo taisyklių patvirtinimo“, 7 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunkčiu, Plungės rajono savivaldybės taryba nusprendžia:

1. Teikti parduoti atvirojo aukciono būdu Plungės rajono savivaldybės patikėjimo teise valdomą 0,2488 ha ploto kitos paskirties (naudojimo būdas – Susisiekimo ir inžinerinių tinklų koridorių teritorijos) valstybinės žemės sklypą (unikalus Nr. 4400-6396-8888, kadastro Nr. 6854/0006:105), esantį Stoties g. 9E, Plungės m., Plungės rajono savivaldybėje (toliau – Žemės sklypas).

2. Patvirtinti šio sprendimo 1 punkte nurodyto Žemės sklypo pradinę pardavimo kainą – 3 586 Eur (trys tūkstančiai penki šimtai aštuoniasdešimt šeši eurai) be atvirojo aukciono organizavimo išlaidų.

3. Nustatyti:

3.1. kad aukcionas būtų laikomas specialiuoju, kuriam taikoma Lietuvos Respublikos civilinio kodekso 6.423 straipsnyje numatyta išimtis;

3.2. pageidaujamą Žemės sklypo pardavimo atvirojo aukciono pradžios datą – nedelsiant;

3.3. minimalų privalomą Žemės sklypo pardavimo atvirojo aukciono dalyvių skaičių – 1.

4. Teikti informaciją apie šio sprendimo 1 punkte nurodytą parduodamą Žemės sklypą (duomenys pagal Nekilnojamojo turto registro duomenų bazės 2024-10-02 datos išrašą):

4.1. duomenys apie įregistruotas teritorijas, kuriose taikomos specialiosios žemės naudojimo sąlygos – elektros tinklų apsaugos zonos (III skyrius, ketvirtasis skirsnis) 152 kv. m, elektros tinklų apsaugos zonos (III skyrius, ketvirtasis skirsnis) 1364 kv. m, požeminio vandens vandenviečių apsaugos zonos (VI skyrius, vienuoliktasis skirsnis) 2488 kv. m;

4.2. teritorijų, kuriose taikomos specialiosios žemės naudojimo sąlygos, įrašytų į Nekilnojamojo turto kadastrą kadastro duomenų byloje įrašytų duomenų pagrindu, nėra;

4.3. kitos daiktinės teisės – kelio servitutas – teisė važiuoti transporto priemonėmis, naudotis pėsčiųjų taku (tarnaujantis) 588.00 kv. m.

5. Įpareigoti Plungės rajono savivaldybės merą teisės aktuose nustatyta tvarka pateikti Žemės sklypo pardavimo atvirojo aukciono organizatoriui Plungės rajono savivaldybės administracijos darbuotojo, atsakingo už informacijos apie parduodamą aukcione Žemės sklypą pateikimą, kontaktus.

Savivaldybės meras Audrius Klišonis